ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁԸ ՄԱՅԻՍԻ 1-Ի՝ ԱՇԽԱՏԱՎՈՐՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ հայ ժողովուրդ, սիրելի՛ մասիսցիներ,
Շնորհավորում եմ Մայիսի 1-ի՝ Աշխատավորների միջազգային օրվա կապակցությամբ:
Այս տոնը նրանցն է, ովքեր իրենց փորձառությամբ, մասնագիտական գիտելիքներով ու կարողություններով նպաստում են այս կամ այն ոլորտի կայացմանն ու հզորացմանը, նրանցն է, ովքեր իրենց ամենօրյա քրտնաջան աշխատանքով ոչ միայն ընտանիքի կարիքներն են հոգում, այլև՝ նպաստում են երկրի տնտեսության զարգացմանը:
Ամբողջ աշխարհում և Հայաստանում ստեղծված իրավիճակով պայմանավորված՝ ոմանք կորցրեցին աշխատանքը, շատերն անհամբերությամբ սպասում են իրենց աշխատավայրերի բացմանը, մի մասն էլ իր մասնագիտական գործունեությունն իրականացնում է հեռավար, և մեզանից յուրաքանչյուրն առաջնորդվում է այն գիտակցումով ու խորին հավատով, որ այս փորձությունն էլ կհաղթահարենք, և այս դժվարին օրերն էլ կդառնան պատմություն:
Սիրելի՛ հայրենակիցներ,
Կրկին շնորհավորում եմ Աշխատավորների միջազգային օրվա առթիվ, մաղթում եմ խաղաղություն, բարեկեցություն յուրաքանչյուր ընտանիքում, արդյունավետ ու ստեղծագործ աշխատանք բոլորիդ: